గ్లోబల్‌ మార్కెట్లు, రూపాయి విలువలు మద్దతు
ఈవారం మార్కెట్‌ మంత్రాంగం
ముంబై : అంతర్జాతీయ మార్కెట్ల ధోరణులు, విదేశీ సంస్థాగత ఇన్వెస్టర్ల వైఖరి, డాలరుతోరూపాయి మారకం విలు వలు, ముడిచమురుధరలు వంటివి మార్కెట్లకు కీలకం అవుతాయి. సోమవారం నుంచి ప్రారంభంఅయ్యే వారంలో ఆర్థిక ఫలితాలు కూడా కొన్ని విడుదలవుతాయి. హిందూస్థాన్‌ యూని లీవర్‌, జీ ఎంటర్‌టైన్‌మెంట్‌, కోటక్‌మహీంద్రబ్యాంకు, ఆసియా పెయింట్స్‌, నెస్లేఇండియా, గ్లెన్‌మార్క్‌ ఫార్మా, కేడిల్లా హెల్త్‌కేర్‌ వంటివి ఈ వారంలోనే ఫలితాలను వెల్లడిస్తాయి. అలాగే ప్రభుత్వపరంగా పారిశ్రామిక ఉత్పత్తి గణాంకాలు మార్చినెలకు సంబంధించి సిపిఐ డేటా కూడా గురువారం విడుదలవుతుంది. ఇక మార్కెట్ల లో ట్రేడర్లు, ఇన్వెస్టర్లు అమెరికా వ్యవసాయేతర ఉపాధి గణాంకాల వివరాలను కూడా పరిగణనలోకి తీసు కుంటారు. ఈ గణాంకాలు శుక్రవారం విడుదల చేస్తుంది. అంతర్జాతీయంగా చూస్తే బ్యాంక్‌ ఆఫ్‌ ఇంగ్ల బడ్‌ ద్రవ్యవవిధాన సమీక్షలో కమిటీ సభ్యులు వడ్డీరేట్ల నిర్ణయంపై ఓటింగ్‌లో పాల్గొంటారు. జర్మనీ మొదటి త్రైమాసిక స్థూల దేశీయోత్పత్తి గణాంకాలు ఈ నెల 13వ తేదీ విడుదలకానున్నాయి. వీటితోపాటు దేశీయంగా నెలకొంటున్న పరిస్థితులు, కార్పొరేట్‌ ఫలితాలతోపాటు, దివాలా బిల్లు వంటి కీలక బిల్లుల సంస్కరణలు కూడాఇందుకు తోడవుతాయి. ముడిచమురుధరలు, ఇరాన్‌ చమురుసరఫరా, విద్యుత్‌, మెటల్‌, టెలికాం, ఇన్‌ఫ్రా రంగాలషేర్లు కీలకంగా ట్రేడింగ్‌ ఉంటుందని నిపుణుల అంచనా.